DE ANIMAL. HIST. Y. n. 12. 189 
tentibus et asperis. Ergo nullus eam alere instituit. 
Maxima harum omnium palumbes, (phatta,) pro¬ 
xima rupilia; (oenas, Gazae vinago;) siquidem 
haec paulo maiuscula est quam columba: minima 
autem turtur. Pariunt vero columbae toto anni 
tempore, atque etiam educant, si et loci tepidi et 
eorum, quae opus habent, vtantur commoditate. 
Sin autem desint haec, aestate tantum. Pulli verni 
et autumnales meliores: aestiui, aut aestu infestis 
diebus qui oriuntur, pessimi. 
GAP. XII. (vulgo XIV. Scaligero XIII.) 
Differunt autem inter se aetatis ratione ad coi¬ 
tum animalia. Principio non est plerisque idem 
initium et excernendi seminis et facultatis gene¬ 
randi; sed haec postea accedit. Omnia namque 
animalia prima aetate aut nihil generant, aut ge¬ 
nerant sobolem tum imbecilliorem tum minorem. 
Id quod planissime apparet et in hominibus et qua¬ 
drupedibus , - quae animal pariunt, et in auibus. 
Illorum enim proles, horum oua minima sunt. 
Aetas autem ad coitum accommodata suo cuique in 
genere per idem fere tempus plurimis euenit, nisi 
quippiam occupet aut ex prodigio, aut ex naturae 
nocumento. Igitur in homine indicio est tum vocis 
mutatio, tum genitalium et magnitudo et facies, 
